Merkezê Îrtîbatî û Çapemenîye yê HPGyî derheqê çalakîyanê gerîlayan û hêrişanê îşxalkeran de bi eşkerayîyêke tay agahîyî dayî.
Eşkerayîye wina ya:
''Herêma Şehîd Delîlî ya Rojawanî Zapî de;
6ê tebaxe de hetê hêzanê ma yê YJA-Starî ra Warê Xoverdayîşî yê Girê Cûdîyî de îşxalkerî pê çekanê giranan ameyî pirodayene û 3 mewzîyî ameyî derbkerdene.
Hêrişê artêşa tirke ya îşxalkere;
Dewleta tirke ya îşxalkere 613e tebaxe de 18.20 de dewa Bilindbasê ya qezaya Çemankê ya Garê de wesayîtêkê şarê sivîlî da bombayan ver. Nê bombardumanî de hemwelatîyê bi nameyê Alan Îsmaîlî dinyaya xo bedilnaye û Haşim Şekir zî bi giranî birîndar bi. Dewleta tirke nê bombardumanî ra hirê saetan pey dewa Guherzê ya Amedîyê zî daye bombayan ver. Nê wird serebûtî zî mojnenê ke dewleta tirke herême de şarî qestî ra kena hedef û dana bombayan ver.
6ê tebaxe de Warê Xoverdayîşî yê Girê Baharî yê Herêma Şehîd Delîlî 9 reyî pê teyarayanê şerî û helîkopteranê hêrişî dîya bombayan ver. Herêmê Metîna, Zap û Şehîd Delîlî zî pê topan dîyayî bombayan ver.''
